Dartspil m/k
2026-10-07 19:00 - 20:30, 2026-09-30 19:00 - 20:30 (Europe/Copenhagen) | Medborgerhuset – Dart, Engvej 5, Havneby, Rømø, 6792, Denmark
Alle kan deltage uanset alder.
Pris kr. 100,- / sæson.
Kontakt Erling B. Atzen på 22 94 21 83

Politikontoret er åbent
2026-10-07 15:00 - 17:00, 2026-09-30 15:00 - 17:00 | Politikontoret, Hattesvej 17, Rømø, 6792, Denmark
Politikontoret er åbent om onsdagen kl. 15.00 – 17.00

Volleyball m/k
2026-10-06 19:00 - 21:00, 2026-09-29 19:00 - 21:00 | Medborgerhuset – Gymnastiksalen, Engvej 5, Havneby, Rømø, 6792, Denmark
Motionsvolleyball
15 – 80 år m/k
Pris kr. 350,- / sæson.
Kontakt Kim Wittrup på 29 46 86 41

Med havets kæmper på jagt
2026-10-06 19:00 - 21:00 | Naturcenter Tønnisgård, Havnebyvej 30, Rømø, 6792, Denmark
Virtuelt foredrag ved sansefysiolog Peter Teglberg Madsen
Find klokkeslæt og dato under den lokation hvor du vil opleve foredraget
I verdenshavene lever Jordens største dyr. Langt til havs har de indtil for få år siden levet et skjult og hemmeligt liv. Men ny teknologi giver forskerne enestående muligheder for at studere hvalerne mens de jager i havets dybder.
Hvaler udgør de største dyr der nogensinde har levet på Jorden, og er med deres ekstreme tilpasninger til et liv i vand nogle af de mest enestående pattedyr. De er tidligere blevet set som flydende oliedepoter og blev jaget til næsten udryddelse, men i dag er der en stigende forståelse for at økosystemerne til havs er helt afhængige af hvaler som toprovdyr.
I mange år har forskere kun kunnet få indsigt i hvalernes liv ved at studere dem i den korte tid de befinder sig ved havoverfladen eller ved at dissekere døde hvaler og herudfra gætte sig til hvordan de lever. Men ny teknologi, med droner og med måleudstyr som sættes på hvalerne med sugekopper, giver nu forskerne enestående muligheder for at studere hvalernes biologi mens de jager på store dybder langt til havs.
I løbet af foredraget tager vi blandt andet med verdens mindste hval, marsvinet, på jagt i danske farvande, og med dybvandskameraer prøver vi at forstå hvordan verdens største tandhval, kaskelothvalen, finder mad mens den jager på mere end 1.000 meters dybde. Du vil også høre om hvordan en grønlandshval undgår at fryse ihjel mens den lever af milliarder af bittesmå byttedyr i Diskobugten, og hvordan en pukkelhvalsmor kan føde og die en unge uden at spise noget i et halvt år. Undervejs vil vi også kaste lys over hvordan vi fremadrettet kan leve i bæredygtig sameksistens med disse vigtige toprovdyr i en verden under forandring.
Dette er en opdateret udgave af et foredrag fra forårssemesteret 2019.

Lokalarkivet er åbent
2026-10-06 14:00 - 16:00, 2026-09-29 14:00 - 16:00 | Rømø Lokalhistorisk Forening, Vestervej 9A, Toftum, Rømø, 6792, Denmark
Rømø Lokalhistorisk Forening og Arkiv er åbent tirsdage kl. 14.00 – 16.00 eller efter aftale.

Værkstedsgruppen
2026-10-06 10:00 - 12:00, 2026-09-29 10:00 - 12:00 | Medborgerhuset – Værkstedet, Engvej 5, Havneby, Rømø, 6792, Denmark
Hver tirsdag fra kl. 10.00 – 12.00 mødes vi i Værkstedet i Rømø Medborgerhus.
Det koster kr. 300,- pr. kalenderår at være med, eller kr. 20,- pr. gang hvis du kun kommer få gange om året. Beløbet går til diverse materialer som savklinger og sandpapir mv. Herudover skal du være medlem af en forening, der holder til i medborgerhuset.
Vel mødt!
Værkstedsgruppen
Jacques T, Steen N og Lars F
Værkstedsgruppen er et udvalg under Rokuku – Rømø Kunst og Kulturforening

Meditation / mindfulness m/k
2026-10-05 18:00 - 19:00, 2026-09-28 18:00 - 19:00 | Medborgerhuset – Det Hvide Rum, Engvej 5, Havneby, Rømø, 6792, Denmark
Pris kr. 200,- / sæson.
Kontakt Gurli Holt på 61 62 68 96

Badminton
2026-10-05 17:00 - 20:00, 2026-09-28 17:00 - 20:00 | Medborgerhuset – Gymnastiksalen, Engvej 5, Havneby, Rømø, 6792, Denmark
Badminton kan dyrkes alle dage. Kræver medlemsskab af Rømø Ungdoms- og Idrætsforening.
Badmintontimer er fordelt d. 1. september 2026 kl. 19.00 i Medborgerhuset. Kontakt Carsten Holt på 61 62 68 90, for at få tildelt en fast time pr. uge.

Gangmotion
2026-10-05 14:00 - 15:00, 2026-09-28 14:00 - 15:00 | P-Pladsen ved hundeskoven på Langdalsvej
Kom og vær med!
Holdet er for dig, der har udfordringer med at gå og/eller cykle, men gerne vil holde dig i gang.
Vi styrker balancen og mindsker risikoen for fald.
Vi går i et roligt tempo, og turen varer ca. 1 time.
Du kan vælge mellem 2 ruter på enten 2,5 eller 3,5 km.
Vi mødes på P-pladsen ved hundeskoven på Langdalsvej kl. 14.00 og går tur på stierne i Vråby plantage.
Torsdage kl. 14.00 fra d. 30. april til 17. september.
Mandage kl. 14.00 fra d. 28. september til 19. april.
Efter turen hygger vi os med medbragt kaffe og kage.
Der er ingen tilmelding, så du møder bare op.
Kontakperson:
Manfred 30274145 eller Sonja 41405584
OBS: Alle er velkomne!

Malerværksted
2026-10-05 10:00 - 12:00, 2026-09-28 10:00 - 12:00 | Medborgerhuset – Malerværksted, Engvej 5, Havneby, Rømø, 6792, Denmark
Rømø Kunst og Kultur har hver mandag fra kl. 10.00 – 12.00 malehold i Medborgerhuset.
Kontakt foreningen for mere info.

Menighedsmøde
2026-10-04 11:30 - 13:00 | Rømø Præstegård, Havnebyvej 154, Rømø, 6792, Denmark
Søndag, den 4. oktober – efter Høstgudstjenesten kl. 10.30 – afholder Rømø Menighedsråd menighedsmøde i Konfirmandstuen.
Ledsaget af en kop kaffe med sødt, kan man høre nærmere om det foregående års – og de aktuelle – aktiviteter omkring kirken.
Mvh. Menighedsrådet

Høstgudstjeneste med Spillefolk
2026-10-04 10:30 - 11:30 | Sct. Clemens Kirke, Havnebyvej 152, Rømø, 6792, Denmark
Søndag d. 4. oktober kl. 10.30 holdes der en festlig-musikalsk høstgudstjeneste i Sankt Clemens Kirke. I gudstjenesten medvirker igen i år gruppen Spillefolk, der består af Katrine Harboe og Jens Drewsen på violin med spillemandsmusik ligesom også Eigil Jensen medvirker på harmonika. Der samles ind til et godt formål ved offergangen og alle er meget velkomne.

MEGA Loppemarked
2026-10-04 09:00 - 15:00, 2026-09-27 09:00 - 15:00 | Markedspladsen Vestergade, Vestergade 1, Havneby, Rømø, 6792, Denmark
Hver søndag fra påske og frem til og med uge 42 holder vi MEGA loppemarked på Vestergade 1 i Havneby.
Info til kræmmere:
Vi indbyder hermed til MEGA Loppemarked på Vestergade 1 i Havneby fra Skærtorsdag d. 2. april til og med uge 42, søndag den 18.oktober – i alt 29 søndage + Skærtorsdag!
Bemærk: Torsdagsmarked er droppet i 2026!
Loppemarkedet starter kl. 9.00 og slutter kl. 15.00 – nedpakning påbegyndes her!
Vi har igen i år bedt Gunnar tlf. 21 27 62 22 om at være praktisk koordinator. Alle med lopper og hobby er velkomne.
Stadeleje:
Max. 6 x 4 meter – kr. 100,-/gang – eller kr. 2.000,-/sæson*
Max. 12 x 4 meter – kr. 150,-/gang – eller kr. 3.000,-/sæson*
*fast stadeplads for hele perioden, med afmærkning og navn. Disse pladser tildeles og afmærkes Skærtorsdag den 2.april kl. 9.00 mod betaling denne dag. Hvis en fast stadeplads ikke er besat kl. 9.00 går denne til anden side denne dag – ring gerne afbud til Gunnar!
Af praktiske grunde vil til- og frakørslen til stadepladserne være fra P-pladsen ved det offentlige toilet – og her vil/kan Gunnar tage imod stadebetaling.
Alle gældende Coronaregler skal overholdes – og udlejer hæfter ikke for nogen form for skade eller ulykke.
Med ønsket om en god sæson – på vegne af “Vestergade 1 – Rømø”
Venlig hilsen Dorte Kjær og Orla Findahl

Lyserød Lørdag
2026-10-03 13:00 - 16:00 | P-Pladsen ved Juvre Engsø
Deltag i Kræftens Bekæmpelse Lyserød Lørdag.
Vi går, cykler og rider i det naturskønne område i Juvre.
Indsamling via MobilePay: RRHF – Støt brysterne (0062GY)
Se plakaten til Lyserød Lørdag her

Motionscykling m/k
2026-10-01 19:00 - 20:00 | Medborgerhuset – Gymnastiksalen, Engvej 5, Havneby, Rømø, 6792, Denmark
Alle kan deltage uanset alder.
Pris kr. 350,- / sæson.
Kontakt Carsten Holt på 61 62 68 90

Dansk Sprogcafé
2026-10-01 18:00 - 19:30 | Medborgerhuset – Det Hvide Rum, Engvej 5, Havneby, Rømø, 6792, Denmark
Sprogcaféen er for alle medlemmer af RHF, der ikke har dansk som deres primære sprog. Her øver vi dansk samtale om forskellige emner og hjælper med sproglige udfordringer. Du er velkommen til at foreslå diskussionsoplæg.
Medbring selv kaffe og evt. kage.
Kontakt:
Vita 31 16 24 47 (gerne SMS) eller vilaha@gmail.com
Det er gratis at deltage i sprog caféen, når blot du er medlem af RHF – HUSK at alle kan blive medlemmer!

Kom og lav mad
2026-10-01 17:15 - 22:00 | Medborgerhuset – Æ’ Fristej, Engvej 5, Havneby, Rømø, 6792, Denmark
Vi mødes kl. 17.15 og laver mad og spiser sammen.
Vi deler udgifterne til indkøb og bestemmer menuen til næste gang, samt hvem der handler ind til næste arrangement.
Der købes øl, vand og et glas vin for kr. 10,-
Tilmelding senest torsdag i ugen før til:
Marina 24 64 01 49
Sonja 41 40 55 84

Torsdagsklubben
2026-10-01 14:00 - 17:00 | Medborgerhuset Rømø Skole, Engvej 5, Havneby, Rømø, 6792, Denmark
Almindelig hygge.
Billard.
Kort- og brætspil.
Strikke, kniple og sy.
Stolegymnastik kl. 14.00 – 15.00.
Gratis adgang for medlemmer af RHF.

Floorball / hockey m/k
2026-09-30 19:30 - 21:00 | Medborgerhuset – Gymnastiksalen, Engvej 5, Havneby, Rømø, 6792, Denmark
15 – 45 år m/k.
Pris kr. 350,- / sæson.
Kontakt Linda Dahlgren Atzen på 40 35 54 01

Havfaldstur
2026-09-30 15:00 - 17:00 | Naturcenter Tønnisgård, Havnebyvej 30, Rømø, 6792, Denmark
Vind og vejr bringer desværre også havfald ind på strandene.
Derfor samles vi til en hyggelig eftermiddag, hvor vi gør naturen en tjeneste og samler havfald på Rømø.
Turen starter på Tønnisgård, hvorfra vi køre ud i naturen. Efter vi har samlet skrald, vil der være en kop kaffe og en småkage som tak for hjælpen.
Vi har handsker, affaldstænger og poser til at samle sammen i.
Tilmelding sker på info@tonnisgaard.dk eller på tlf. 74755257.
Teamet på Tønnisgård glæder sig til at se jer til nogle hyggelige timer hvor vi hjælper vores dejlige natur.
